มุมมองไตรมาส 3 ปี 2016 (25-29 กรกฎาคม 2559) โดย ดร.วิศิษฐ์ องค์พิพัฒนกุล - FINNOMENA
ในสัปดาห์ที่ผ่านมา เม็ดเงินที่ไหลเข้าตลาดเกิดใหม่สูงถึงระดับ 5.3 พันล้านเหรียญสหรัฐ ใน 1 สัปดาห์ ซึ่งสูงสุดนับตั้งแต่ปี 2013
7 ก.ย. 2559

ในสัปดาห์ที่ผ่านมา เม็ดเงินที่ไหลเข้าตลาดเกิดใหม่สูงถึงระดับ 5.3 พันล้านเหรียญสหรัฐ ใน 1 สัปดาห์ ซึ่งสูงสุดนับตั้งแต่ปี 2013
หุ้นถูกขับเคลื่อนด้วยฟันด์โฟลว์ สภาพคล่องดอกเบี้ยทั่วโลกที่ลดต่ำลงและการคาดการณ์ของผลการดำเนินงานและกำไรที่ดีขึ้น ตลาดหุ้นหลายประเทศในโลกทำ All time high รวมทั้ง S&P Index  และหุ้นในไตรมาส 3 นี้ อาจจะถือว่าเป็นจุดสูงสุดของสภาพคล่อง
Global Fund Manager ค่อนข้าง Underperform เนื่องจากที่ผ่านมา Underweight ตลาด TIPs เช่น Thailand  Indonesia Philippines ในขณะที่นักลงทุนต่างชาติยังคงเข้าซื้ออย่างต่อเนื่อง
หลังจากที่ SET Index แตะระดับ 1,500 ตามคาด เชื่อว่านักวิเคราะห์หลายค่ายจะปรับเป้ามาสู่ 1,550-1,600 ในที่สุด ในระยะสั้น ตลาดหุ้นไทยอาจจะผันผวนแถว 1,480-1,520
ภาวะสภาพคล่องที่มาก และนักลงทุน “Search For Yield” เพื่อหาผลตอบแทนที่สูงกว่าการลงทุนในพันธบัตร ซึ่งจะทำให้ราคาหุ้นสูงกว่ามูลค่าปัจจัยพื้นฐานในปี 2016 และแสดงว่านักลงทุนกำลัง Pricing มูลค่าหุ้นตามปัจจัยพื้นฐานในปี 2017 หรือ 1 ปีล่วงหน้า ภาวะ Searching For Yield และมีเงินต่างประเทศไหลเข้า หรือที่เราเรียกว่า เงินภายในประเทศก็มีมาก เงินภายนอกประเทศก็ไหลเข้า ทำให้นักลงทุนเกิดภาวะ Risk Appetite ที่สูง
ภาวะดอกเบี้ยที่แท้จริงกำลังติดลบ (Negative Real Bond Yield) นำไปสู่การเคลื่อนย้ายออกจากตลาดพันธบัตรเข้าสู่หุ้น (Tactical Asset Allocation) ราคาหุ้นจะเกินปัจจัยพื้นฐานไปมาก เนื่องจากนักลงทุนต้องการส่วนชดเชยความเสี่ยงลดลง (Equity Risk Premium) และอัตราส่วนลดที่ลดลง (Lower Discount Rate)
การที่ Bond Yield 10 ปี ของไทยปรับตัวลดลงกว่า 50 bps ตั้งแต่ต้นปีที่ผ่านมา มาสู่ระดับ 1.95-2% นำไปสู่ภาวะ P/E ของหุ้นจะถูกปรับตัวเพิ่มขึ้น
ถ้าเราใช้ P/E 15X ของ EPS ปี 2017 ราคา SET Index ที่ 1,600 SET จะต้องมี EPS โต 26% มาสู่ระดับ EPS ที่ 94 บาทต่อหุ้นในปี 2016 และ 11.7% มาสู่ระดับ 104-105 บาทต่อหุ้นในปี 2017 ตามลำดับ ซึ่งมีโอกาสเป็นไปได้ และระดับความต่างของดัชนีที่จุดสูงสุดและต่ำสุดในแต่ละปีจะอยู่ที่ราว 350 ซึ่งเป็นระดับที่ใกล้เคียงกับค่าเฉลี่ยของแต่ละปี ดังนั้น SET Index ที่ 1580-1600 นั้นก็เป็นไปได้เช่นกัน และอาจเป็นระดับที่ Peak สุดของปี
หุ้นกลุ่มต้นน้ำของ Infrastructure และหุ้นกลุ่ม Cyclical ของราคาไก่และการบริโภคภายในจะยังคง Outperform หลังจากที่ Outperform ในช่วงเวลาที่ผ่านมา เนื่องจากมี Earning  Visibility หุ้นกลุ่ม Property ถือเป็น Value Play เนื่องจากมีมูลค่าการลงทุนในฝั่งสินทรัพย์ที่สูงกว่ามูลค่าหลักทรัพย์ตามราคาตลาดของตัวเอง (Market cap.)
นักลงทุนต้องสังเกตจุดที่ทำให้สภาพคล่องหายไปอย่างฉับพลัน เช่น
การปรับขึ้นของ Real Interest Rate (ซึ่งถูกเลื่อนไปปี 2017 แทน)
ค่าเงิน US$ ที่เปลี่ยนสถานะมาสู่สถานะ Long อย่างฉับพลัน
ซึ่ง 2 ปัจจัยอาจจะยังไม่เห็นในช่วงไตรมาส 3 แต่อาจจะเกิดในไตรมาส 4 เป็นอย่างเร็ว และมองว่า การเลือกตั้งประธานาธิบดีสหรัฐฯ ในเดือนพ.ย.จะมีผลต่อ Flow โลก นักลงทุนต่างประเทศยังคงมี Net Long สะสมในตลาดอนุพันธ์เกือบ 150,000 Contacts ตั้งแต่ต้นปีเป็นต้นมา
ที่มาบทความ
: https://www.facebook.com/Trinitysecuritiesgroup/photos/a.177983115551319.50414.177733592242938/1357467954269490/?type=3&theater
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้